text: Overblik: Sådan ser pantaftalen ud
  20 maj 2015 kl. 17.58
  Regeringen, SF og Enhedslisten har indgået en aftale om pant på dåser. Her er hovedpunkterne i aftalen.
  - Grænsebutikkerne kan vælge at lægge dansk pant eller tysk pant på dåserne.
  - Ved dansk pant kan dåserne købes i Tyskland men afleveres i Danmark.
  - Den danske pant vil være på en krone plus 19 øre i tysk moms og 11 øre i afgifter. Altså en samlet pant på 1,30 kroner.
  - Den danske pant kan man få retur i danske supermarkeder - men altså minus de 30 øre, som er betalt i moms og afgifter.
  - Ved tysk pant købes og afleveres dåserne i Tyskland, og det fulde pantbeløb gives retur.
  - Danskerne køber hvert år mere end 600 millioner dåser i grænsehandel.
  - Der kommer formentlig først pant på dåserne i 2018, når det danske retursystem er udbygget til at kunne tage imod de mange tyske dåser.
  